Source: https://www.najpravo.sk/clanky/podla-harabina-su-niektori-sudcovia-ustavneho-sudu-podozrivi-zo-spachania-trestneho-cinu.html
Timestamp: 2020-07-14 19:37:19+00:00
Document Index: 4900951

Matched Legal Cases: ['čl. 6', 'čl. 6', 'súd ', 'súd\n', 'súd ', 'súd ']

Podľa Harabina sú niektorí sudcovia ústavného súdu podozriví zo spáchania trestného činu | Články | Najprávo.sk - najlepší právny poradca
Podľa Harabina sú niektorí sudcovia ústavného súdu podozriví zo spáchania trestného činu
2.3. 2013, 13:01 | najpravo.sk
Predseda Najvyššieho súdu Slovenskej republiky Štefan Harabin podal trestné oznámenie na trojicu sudcov Ústavného súdu Slovenskej republiky. Podľa oznámenia sú sudcovia Juraj Horváth, Ladislav Orosz a Sergej Kohut podozriví zo spáchania trestného činu zneužívania právomoci verejného činiteľa.
„Sudca nemôže pri rozhodovaní plniť politické priania politikov, aj keď bol predtým politik. Sudcovia, ktorí nerešpektujú zákony a ústavu, nemôžu obliekať talár - nech sa vrátia do politických strán. Rovnako zákony a ústava musia platiť aj pre predmetných troch ústavných sudcov," vyhlásil predseda NS SR Harabin.
Predmetní ústavní sudcovia boli v minulosti v konaní pred ústavným súdom voči jeho osobe v rôznych prípadoch zaujatí. Jeden z nich, Sergej Kohut sa dokonca nechal sám bez námietky vylúčiť. Pri disciplinárnom konaní, ktoré podala exministerka spravodlivosti Lucia Žitňanská 18. novembra 2010, však už podľa oznamovateľa úmyselne neoznámili svoju zaujatosť pre negatívny pomer k osobe Štefana Harabina a aj napriek tomu rozhodovali o jeho disciplinárnom postihu.
Harabin trestné oznámenie opiera aj o právoplatné rozhodnutie Európskeho súdu pre ľudské práva v Štrasburgu z 20. novembra 2012 o sťažnosti Štefana Harabina č. 58688/2011 proti Slovenskej republike, ktorý rozhodol tak, že v relevantnej časti jednomyseľne vyhlásil sťažnosť podľa čl. 6 ods. 1 Dohovoru týkajúcu sa sťažovateľovho práva na spravodlivé prerokovanie veci pred nestranným súdom za prijateľnú, a rozhodol, že došlo k porušeniu čl. 6 ods. 1 Dohovoru v tom, že o disciplinárnom návrhu proti sťažovateľovi nebolo rozhodnuté nestranným súdom.
„Nemôžeme hovoriť o dôveryhodnosti sudcovského zboru, pokiaľ na ústavnom súde sú ľudia, ktorí sú podozriví z páchania trestnej činnosti," uzavrel Harabin.
Zdroj a foto: nssr.gov.sk
Ilustračné foto: portal.concourt.sk
Hlasovalo: 697
Harabin: Žitňanská nechá za svoje hriechy platiť občanov
Vyjadrenie predsedu NS SR Štefana Harabina k príplatkom sudcov
Exekúcie budú rozhodovať obchodní a trestní sudcovia
MS SR reaguje na návrh na odvolanie Tomáša Boreca
MS SR reaguje na vyjadrenia ex-ministerky Žitňanskej
NS SR vydal pomôcku pre sudcov a odbornú verejnosť z oblasti európskeho práva
Harabin: Poslanec Beblavý musí dostať šancu preukázať svoj majetok
Ústavný súd nepozastavil Harabinovi výkon funkcie sudcu
Harabin v Káhire žiadal o pomoc pri hľadaní A. Azaba
K niektorým záverom zasadnutia Súdnej rady
Harabin varuje pred znižovaním príplatkov príslušníkov ZVJS
Aby gorily skončili za mrežami
Súdne rozhodnutia nie sú predvídateľné
Harabin: Žitňanská znefunkčnila disciplinárny súd
Súdna rada víta štátnický krok prezidenta
Reakcia ministerky Žitňanskej na rokovanie Súdnej rady SR
Štefan Harabin sa obrátil na Európsky súd pre ľudské práva
Lucia Žitňanská navrhuje potrestať Harabina vyzlečením z talára
Harabin považuje stíhanie novinárky za absurdné
Disciplinárny verdikt proti predsedovi Najvyššieho súdu SR
Najvyšší súd SR: Minister Mikloš nehovoril pravdu
Stanovisko predsedu Súdnej rady SR
odvolanie dokazovanie rekodifikácia súdne poplatky mediácia trovy konania náhrada škody dovolanie judikatúra spotrebiteľ bezpodielové spoluvlastníctvo manželov ochrana osobnosti premlčanie náhrada trov konania exekúcia úroky z omeškania oslobodenie od súdnych poplatkov verejné obstarávanie podielové spoluvlastníctvo dedenie
Návštev: 12442957 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin